Source: http://www.pirkankierros.fi/hiihto.htm
Timestamp: 2017-06-23 01:42:16+00:00

Document:
Sivu päivitetty 17.1.2012
58. PIRKAN HIIHTO 4.3.2012Pirkan Hiihto aina maaliskuun 1. sunnuntai.
UUTISIA PIRKAN HIIHDON TIIMOILTA
Vasaloppet täynnä; Pirkassa tilaa riittää!
Vihdoinkin hyviä latu-uutisia kerrottavana; pohjia ajetaan jo! Varpeella mietityttää vielä Tapaninpäivänä ladun poikki ilmestynyt 20-metrinen juurakko, mutta eiköhän maaliskuuhun mennessä ratkaisu tähänkin löydy. Estehiihto olisi ainakin uusi innovatiivinen laji..
Päin vastoin kun monessa muussa massahiihtotapahtumassa; meillä ladulla on edelleen tilaa loistavasti. Mukaanlähtöpäätös kannattaa kuitenkin tehdä tammikuun loppuun mennessä, jolloin hyödynnät halvimman hintakynnyksen. Kotisivuillemme kohtaan "Näin ilmoittaudut mukaan" olemme liittäneet nyt myös ryhmäilmoittautumisinfon. Mikäli olet hävittänyt mahdollisesti postitse saamasi maksulomakkeen, voit yhtä hyvin ilmoittautua netin kautta; yhdistämme tietosi täällä vanhoihin suorituksiisi.
Esitteemme 2012
Ohjeet kulttuuri/liikunta/virike/ setelien ja Sporttipassin käyttäjille
Smartumin liikunta- ja kulttuurisetelejä tai Luottokunnan Virikeseteleitä käyttävät voivat lähettää setelit postitse osallistumistietojen kera toimistoomme osoitteeseen Lindforsinkatu 5, 33720 Tampere. Mikäli käytössäsi on SporttiPassi, voit maksaa ilmoittautumisesi SporttiPassin verkkomaksulla. Tällöin ilmoittaudu normaalisti kotisivuillamme ja ota muistiin oma viitenumerosi. Tämän jälkeen kirjaudu sisään omaan Sporttipassi-käyttöliittymääsi, valitse verkkomaksu, valitse riippuvalikosta Pirkan Hiihto, kirjoita summa euroissa ja henkkoht viitenumerosi ja paina maksa.
Pirkan Hiihdon virallisena huoltojuomana MAXIM ENERGY DRINK
Maxim on perinteisesti mukana siellä, missä kuntoilija kohtaa kovimmat haasteet. Siksi onkin luontevaa, että vuoden 2012 virallisena huoltojuomana Pirkan Hiihdossa käytetään Maximia. Kotisivuiltaan maxim-sports.fi löydät tietoa myös muista tuotteistaan. Lisäksi sivustolta löytyy mm. mielenkiintoisia artikkeleita; kannattaa käydä katsastamassa!
Pihlajalinna tsemppaamassa hiihtäjiä
Lääkäri- ja terveydenhuollon palveluja tarjoava Pihlajalinna on mukana tukemassa Pirkan Hiihtoa. Terveysongelmiin apu löytyy osoitteesta pihlajalinna.fi.
Kuvat vuoden 2011 hiihdosta tilattavissa 20.12. mennessä!!
Kuvatilaus.fi-sivusto suljetaan kokonaan 20.12.2011. Jos haluat vielä tilata kuviasi paperilla tai digitaalisena, tee tilauksesi ennen tätä. 15.11.2011
41. Tartu Maraton helmikuussa
Viron suosituin massahiihtotapahtuma, 41. Tartu Maraton toivottaa hiihtokansan tervetulleeksi Tartoon. Sunnuntaina 19.2. hiihdetään 63 kilometrin matkalla Otepäästä Elvaan. Paikallinen matkatoimisto E-turist Reisibüroo myy hiihtoviikonloppuun paketteja, joihin sisältyy kahden yön hotellimajoitus Tarton keskustassa, bussikuljetukset lähtöön ja takaisin sekä osanottomaksut tapahtumaan. Kahden hengen huoneessa majoituspaketin hinta on 115-119EUR / hlö. Lisätietoa Tartu Maratonista löydät kotisivuiltaan. E-turistin hotellipaketista voit kysellä heidän kotisivujensa kautta.
Kuvat 2011 Hiihdosta
PIRKAN HIIHTO 4.3.2012
Pirkan Hiihdon järjestää Pirkan Hiihto ry
Lähtöpaikat ja -ajat, maalipaikat
Kilpailukansliat ja jälki-ilmoittautuminen
Ilmaiset kuljetukset lähtöpaikoille
Majoitus ja ruokailut Niinisalossa
Huolto- ja tarkkailupisteet
Maaliin tultuasi
Reppuhiihto 90 km lauantaina 10.3.2012
Pirkan Hiihto ry; johtokunta, järjestelytoimikunta ja neuvottelukunta
Pirkan Hiihdon hiihtosäännöt
Käyhän katsomassa myös
Tarkista OLL:n jäsenhinnat ja ilmoittautumiskäytäntö osoitteesta
Sarjat	ennen 31.1.	1.-28.2.
4.3.	Pirkan Hiihto 90km	55
Retki-Pirkka 52km	39,50	45
Retki-Pirkka, 1993-99 syntyneet
28	31,50
Puoli-Pirkka, 1993-99 syntyneet	26,50	30
33	Reppuhiihto la 10.3.
39	39	39 (4.3. jälkeen 44 EUR)
Ilmoittautuminen avautuu joulukuussa 2011. Klikkaa kohtaa "Ilmoittaudu" ja valitse Pirkan Hiihto 2012. Lähetettyäsi täytetyn ilmoittautumislomakkeen, käytä maksaessasi kaavakkeen Sinulle antamaa viitenumeroa. Näin tieto maksusuorituksestasi ohjautuu suoraan osanottajaluetteloon. Ilmoittautuminen on voimassa kun sekä ilmoittautuminen että maksu on tullut toimistoomme. Kahtena edeltävänä vuonna mukanaolleille lähetämme joulukuun alussa asiakasnumeroon perustuvan henkilökohtaisen viitenumeron. Mikäli henkilökohtainen viitenumerosi häviää, tai jos aiempiin tietoihisi (esim. seura, osoite yms.) on tullut muutoksia, voit ilmoittautua mukaan netin kautta ja käyttää saamaasi nettiviitettä, jolloin uudet tietosi päivittyvät asiakasrekisteriimme.
Pirkan Hiihdon tilinumero on NORDEA IBAN FI08 1443 3000 1131 64
Ilmoittautua voit myös Hervannan Vapaa-aikakeskuksessa sijaitsevassa toimistossamme os. Lindforsinkatu 5, 33720 Tampere (aukioloajat alareunassa). Otamme vastaan myös Smartumin kulttuuri- ja liikuntaseteleitä sekä Luottokunnan virikeseteleitä, joko paikan päällä tai postitse.
20.2. mennessä ilmoittautuneille ja maksaneille postitamme rintanumeron sekä ohjeistusta kotiosoitteeseen jo ennen varsinaista hiihtopäivää. Netti-ilmoittautuminen päättyy tiistaina 28.2. Viimeisellä viikolla ennen tapahtumaa päivitämme kotisivuilla listat heistä, jotka ovat saaneet numeronsa postitse ja heistä, joiden numerot odottavat lähtöpaikalla. Huomioithan, että pankkien välisestä maksuliikenteestä johtuen tiistaina maksettu suoritus ei välttämättä näy tilillämme tarpeeksi ajoissa ennen tapahtumaa. Mikäli nimeäsi ei löydy osanottajalistoilta, ota maksukuitti mukaan lähtöpaikalle. Jälki-ilmoittautuminen onnistuu kisakanslioissamme, lue aukioloajoistaan alta!
Yli neljän hengen ryhmät saavat ryhmäalennuksen ilmoittautuessaan. Lisätietoa ryhmille löydät tästä. Ilmoittaessasi ryhmää mukaan, voit käyttää valmista kaavaketta. Voit myös kirjoittaa henkilötiedot esim. sähköpostiviestiin.
Linja-autokuljetukset lähtöpaikoille. Katso aikataulut alapuolelta
Mahdollisuus koulumajoitukseen Niinisalossa 3.-4.3. (maksullinen ruokailumahdollisuus lauantaina ja sunnuntai-aamuna)
Suksihuoltotarvikkeita lähdössä ja huoltopisteillä
Huoltopisteiden palvelut (kts tarkemmin alapuolella)
Varusteiden kuljetus lähtöalueelta maaliin
Saunomismahdollisuus maaliin tultua
Pirkan Hiihdon mitali + suksitarrat
Rintanumero omaksi
Mahdollisia sijoituspalkintoja
Vakuutusyhtiö Turvan tapaturmavakuutus
Tulosluettelo kotiin postitettuna
Maalialueilla, sekä Teivossa (Lamminpään hiihtomaja) ja Kyröskoskella (urheiluhalli) on suihkumahdollisuus. Saunaan pääsee Lamminpään majalla, Tampereen Uintikeskuksessa Kalevassa ja Nokian uimahallissa. Teivon raviradalta on järjestetty kuljetus vain Tampereen Uintikeskukseen Kalevaan klo 19. saakka.
Pirkan Hiihto 90 km ja Retki-Pirkka 52 km
Lähtö sunnuntaina 4.3. Niinisalon varuskunnasta, Kankaanpäästä
perinteinen hiihtotapa klo 7.00
vapaa hiihtotapa klo 11.00
Pirkan Hiihdon maali Teivon Raviradalla suljetaan klo 20.00,
Retki-Pirkan maali Kyröskoskella suljetaan klo 18.00.
Puoli-Pirkka 45 km
lähtö sunnuntaina 4.3. Hämeenkyrön lentokentältä
perinteinen hiihtotapa klo 10.00
vapaa hiihtotapa klo 14.00
Puoli-Pirkan maali Teivon Raviradalla suljetaan klo 20.00.
Niinisalon varuskunnan pääportin osoite on Varuskunnantie 110
Hämeenkyrön lentokentän osoite on Vasuntie 90 (N61°41.444 E023°04.914)
Teivon Raviradan osoite on Ravitie, Ylöjärvi (61º 31' 45" / 23º 37' 49").
Pirkan Hiihto 90 km
Miehet yleinen/ 40v /50v, perinteinen/vapaa
Naiset yleinen perinteinen/vapaa, Naiset 45v vain perinteinen
Retki-Pirkka 52km
perinteinen/vapaa
Naiset, perinteinen/vapaa
Miehet, perinteinen/vapaa
Tytöt (1993-99 syntyneet), perinteinen/vapaa
Pojat (1993-99syntyneet), perinteinen/vapaa
Reppuhiihto 90km lauantaina 12.3.2011
perinteinen ja vapaa
Pirkan Hiihdon ja Reppuhiihdon alaikäraja on 18 vuotta (1993 syntyneet). Puoli-Pirkkaan ja Retki-Pirkkaan toivotamme lämpimästi tervetulleiksi kaikki 1999 syntyneet ja sitä vanhemmat hiihtäjät.
Teivon Raviradalla:
avoinna lauantaina 3.3. klo 15-19. Ilmoittautuminen kaikille matkoille SUNNUNTAINA JÄLKI-ILMOITTAUTUMINEN VAIN LÄHTÖPAIKOILLA! Niinisalossa:
sunnuntaina 4.3. varuskunnan tykkihallissa, lähtöpaikan läheisyydessä klo 5-11. Jälki-ilmoittautuminen Pirkan Hiihtoon 90km sekä Retki-Pirkkaan 52km. HUOM! Lauantaina jälki-ilmoittautumismahdollisuus vain Teivossa, ei enää Niinisalossa
Hämeenkyrön lentokentällä:
sunnuntaina 4.3. klo 8.30-10 perinteiselle Puoli-Pirkalle ja klo 12.30-14 vapaalle Puoli-Pirkalle
Suosimme jälki-ilmoittautuessasi käteistä (myös kulttuuri-, liikunta- ja virikesetelit sekä Sporttipassi)
Kisakanslioiden puhelinnumerot:
Teivossa 050/ 4086 111
Niinisalossa 050/ 5896 257
Hämeenkyrössä 044/ 7301 265
Treen Keskustorilta, Vanhan kirkon edustalta
KLO (p)
KLO (v)
Valtion virastotalo, Uimalankatu 1 katso karttalinkki
HÄMEENKYRÖÖN
Retki-Pirkan hiihtäjien kannattaa ajaa autolla Kyröskoskelle, josta kuljetus lähtöalueelle Niinisaloon. Mikäli jätät autosi Teivon raviradalle, pääset maaliin tultuasi Länsilinjan reittibussilla Kyröskoskelta Teivoon.
Tämä ei kuitenkaan sisälly osanottajamaksuun. Hiihdon jälkeen Tampereelta Niinisaloon ei ole Pirkan Hiihdon puolesta järjestetty kuljetusta. Länsilinjan reittibussi ajaa sunnuntaisin Niinisaloon, Vaasantien varren pysäkillä. Tarkista aikataulu www.lansilinjat.fi
Jos haluat mennä yöksi Niinisaloon jo lauantaina 3.3. kannattaa jättää oma auto Teivon Raviradan parkkipaikalle ja matkustaa Niinisalon ala-asteelle linja-autolla (sisältyy osallistumismaksuun). Katso aikataulut yläpuolelta. Länsilinjan reittibussit eivät kuulu osallistumismaksuun. Niinisalossa majoitus on järjestetty ala-asteen tiloissa kilpailukanslian yhteydessä juhlasalissa ja luokkahuoneissa, joihin on varattu vaahtokumipatjat. Maksullinen ruokailumahdollisuus em. koululla on lauantaina 3.3. klo 16.00-22.00 ja sunnuntaina 4.3. klo 4.30-12.00 välisenä aikana, jolloin on myös saatavissa virvokkeita ja hedelmiä. Niinisalon koulun vanhempainyhdistys toivottaa tervetulleeksi aamiaiselle sunnuntaiaamuna myös ne, jotka eivät yövy koululla!
Maksullisia majoitusmahdollisuuksia:
Kankaanpään ja Jämijärven alue (etäisyys varuskunnasta)
Hotelli Kantri, Kankaanpää,p. 02 572700 (8 km)
Kuntoutuskeskus, Kankaanpää, p. 02 5733101 (10 km)
Hotelli Reissupoika, p. 02 5781688, Kankaanpää (9 km)
Varuskuntakerho, p. 02 5781750, Niinisalo (0 km)
Niinisalon varuskunnan metsästysseuran maja, p. 040 589 5441 Timo Röpetti, timo.ropetti(at)luukku.com (12 km)
Niinisalon erämiesten Plinkin torppa, p. 040 7194 762 Jukka Salomäki (3 km)
Lomahotelli Jämip. 02 5471033 (20 km) (asuntovaunumahdollisuus)
Muita majoitusvaihtoehtoja: Tampereen kaupungin matkailuneuvonta
Hotelli Lamminpää, 1 km maalista
Urkin Piilopirtti, Pinsiö
90 kilometrin matkalla Sinua palvelee yhteensä 10 huoltopistettä; Kuninkaanlähde, Jämi, Varpee, Vatula, Lentokenttä, Kyröskoski, Lintuharju, Rokkakoski, Pentinmaa ja Julkujärvi. Jokaisella huoltopisteellä on tarjolla mehua, vettä ja kuntojuomaa (Maratonic). Näiden lisäksi tarjotaan vaihtelevasti mm. rusinoita, herkkukurkkua, mustikkasoppaa, kauravelliä ja leipää. Kyröskosken huoltopisteellä on tarjolla myös lihakeittoa.
Tarkemmat tiedot eri huoltopisteiden tarjonnasta lähetetään ennakkoon ilmoittautuneille hiihto-ohjeissa. Hiihto-ohjeet voit myös ladata kotisivuiltamme lähempänä kilpailupäivää.
Huoltopisteiden sulkemisajat:
Kyröskoski, klo 16.00
Pentinmaa, klo 18.00
Sulkemisajan jälkeen hiihtoa ei saa jatkaa, vaan suoritus on keskeytettävä.
Järjestäjä huolehtii keskeyttäneiden kuljetuksen maalialueelle.
Matkalla on myös tarkkailupisteitä, joissa tarkkaillaan hiihtotapaa ja kirjataan ohittaneet hiihtäjät vilpillisten aikomuksien estämiseksi.
Maaliin tultuasi saat Pirkan Hiihdon mitalin ja mahdolliset sijoituspalkinnot. Lähdössä kuljetukseen jättämäsi varusteet odottavat Sinua maalialueella. Sauna- ja uintimahdollisuus on Tampereen uimakeskuksessa Kalevassa, johon on Teivon raviradalta bussikuljetuksia aina klo 19. asti sekä Nokian uimahallilla, johon ei ole yhteiskuljetusta. Kävelymatkan päässä Teivon raviradasta lämpiää myös Lamminpään ulkoilumajan saunat. Tapahtumakuvat.fi kuvaa Pirkan hiihtäjät matkan varrella ja maalissa. Kuvat ovat katsottavissa ja tilattavissa kotisivuillaan muutama päivä tapahtuman jälkeen. Mikäli olet antanut meille sähköpostiosoitteesi ilmoittautumisen yhteydessä, saat tiedon kuvien valmistumisesta suoraan omaan sähköpostiisi. Pirkan Hiihdossa otettuja kuvia voidaan käyttää tapahtuman omissa markkinointitarkoituksissa.
REPPUHIIHTO 90KM LAUANTAINA 10.3.2012
Ilman ajanottoa hiihdettävä Reppuhiihto starttaa sekä perinteisellä että vapaalla Niinisalon varuskunnasta lauantaiaamuna klo 6.-7.30. Reppuhiihdon maali sijaitsee Lamminpään ulkoilumajalla (os. Velodromintie 45). Reppuhiihtoon voit ilmoittautua kuten muihinkin Pirkan Hiihdon tapahtumiin, jälki-ilmoittautuminen tapahtuu lähtöpaikan läheisyydessä urheilutalon ylätasanteella klo 5-7.30. Kanslia on avoinna klo 8. saakka. Reppuhiihdon osanottomaksuun sisältyy:
Linja-autokuljetukset Treen Keskustorilta ja Teivon Raviradalta lähtöpaikalle
Varusteiden kuljetus lähtöpaikalta maalialueelle
Mehu Kyröskoskella ja maalissa
Sauna maalipaikalla Lamminpään hiihtomajalla
Tulosluettelo kotiin postitettuna, tulokset julkaistaan Reppuhiihdon osalta aakkosjärjestyksessä
Linja-autot Reppuhiihtoon lähtevät Tampereen Keskustorilta, Vanhan kirkon edustalta klo 4.45 ja Teivon Raviradalta klo 5. Reppuhiihdossa järjestäjän mehupiste on vain Kyröskosken koululla ja maalissa.Tämän lisäksi reitillä on maksullisia kahviloita/ hiihtomajoja avoinna Jämillä, Vatulassa, Kyröskoskella ja Julkujärvellä. Maali sijaitsee Lamminpään hiihtomajalla ja se suljetaan klo 20.00. Reppuhiihdon suoritus lasketaan Pirkan Hiihdon suoritukseksi ja on siten myös osa Pirkan Kierrosta. PIRKAN HIIHTO RY; JOHTOKUNTA, JÄRJESTELYTOIMIKUNTA JA NEUVOTTELUKUNTA 2011
Tapio Syrjänen, puheenjohtaja
Timo Antila, Pertti Manninen, Timo Törmälä, Markku Valkamo, Viljo Veijalainen, Matti Äijö. Harri Appelroth (HLU) ja Outi Kartano (Pirkan Kierros) osallistuvat kokouksiin.
Pekka Aarnivala (tiedottaja), Mikko Ahokas, Raimo Arvola, Esa Auvinen, Terttu Forsell, Niklas Grönroos, Paavo Heikkilä, Helena Heino, Terttu Isoviita, Rauno Jokela, Tapani Jokela, Kyösti Juvonen, Ilkka Jukarainen, Eero Kaikkonen, Kristiina ja Matti Keskinen, Jorma Kivinen, Seppo Kujala, Seppo Veli Kujala, Pentti Kulmala, Olli Lahdensivu, Tarmo Majava, Erkki Mansikkamäki, Raija Marttila, Irja Mastomäki, Reijo Miettinen, Timo Mäkelä, Risto Saarela, Heidi Seppä, Timo Sorvali, Esa Suomela, Leo Suomela, Jyrki Tanhuanpää, Sirkka Viitanen, kuuluttajat Paavo Heikkilä, Antti Kuukka ja Paavo Tuori
Esa Halme, Paavo Karttunen, Esa Ala-Karvia, Tero Nissinen, Kari Häkämies, Pentti Sivunen, Timo Hanhilahti, Markku Myllykangas, Pekka P. Paavola, Mikko Latva-Kiskola, Mikko Ahokas, Jouko Salminen, Jaakko Holkeri, Markku Härkönen, Altti Luoma, Pertti Paloheimo, Hilkka Riihivuori, Kimmo Sirainen, Pekka Syrjänen, Markku Tunturi, Ilkka Vuori, Heikki Ylinen, Jukka-Pekka Ruusukallio
§ Hiihtokerraksi lasketaan yksi 90 kilometrin Pirkan Hiihto vuodessa.
§ Hiihtokerraksi ei lasketa Retki-Pirkkaa eikä Puoli-Pirkkaa.
§ 10 kertaa Pirkan Hiihdon hiihtäneelle luovutetaan hopeoitu hiihdon mitali.
§ 20 kertaa Pirkan Hiihdon hiihtäneelle luovutetaan kullattu hiihdon mitali.
§ 25 kertaa Pirkan Hiihdon hiihtänyt nimetään Kunniahiihtäjäksi ja hänelle luovutetaan Kunniahiihtäjänumero, jota hän käyttää jatkossa Pirkan Hiihdossa. Pirkan Hiihdon toimesta pidetään Kunniahiihtäjistä vuosittain täydennettävää luetteloa.
§ 30 kertaa Pirkan Hiihdon hiihtäneelle luovutetaan Pirkan Hiihdon standaari.
§ 40 kertaa Pirkan Hiihdon hiihtäneelle luovutetaan Pirkan Hiihdon 40-vuotisstandaari.
§ 50 kertaa Pirkan Hiihdon hiihtäneelle annetaan tunnustuksien kanssa Pirkan Hiihdon Hiihtokuninkaan arvonimi.
§ Hiihtokertoja koskevat muutosvaatimukset on tehtävä perusteluineen kirjallisesti Pirkan Hiihdon johtokunnalle. Ellei muutosvaatimusta ole tehty kahden viimeksi hiihdetyn hiihdon jälkeen, katsotaan vaatimus aiheettomaksi, jos ei asianomainen itse tulosluettelosta hakemillaan tiedoilla muuta esitä.
§ Näitä sääntöjä noudatetaan toistaiseksi.
Tampereella 24.11.2008
Pirkan Hiihto ry

References: § 10

§ 20

§ 25

§ 30

§ 40

§ 50